Návrh

UZNESENIA VLÁDY SLOVENSKEJ REPUBLIKY

č.
z ... 2002 

k návrhu opatrení na zabezpečenie plnenia úloh z uznesenia Národnej rady Slovenskej republiky č. 110 z 11. decembra 2002

Číslo materiálu:

Predkladateľ:              predseda vlády

I. ALTERNATÍVA:

Vláda

A.	berie na vedomie
        
A.1. uznesenie NR SR č. 110 z 11. decembra 2002 k schválenému vládnemu návrhu  zákona o štátnom rozpočte na rok 2003; 

B.          konštatuje, že

              B.1. úloha uvedená v bode 1 uznesenia NR SR č. 110/2002 je zabezpečená                                 uznesením vlády SR č. 1231 z 13. novembra 2002 k návrhu štátneho rozpočtu 
                      na rok 2003;

C.         ukladá
	
             podpredsedovi vlády a ministrovi financií

             C.1. prijať príslušné opatrenia s cieľom dodržať maximálne 5 %-ný nárast    mzdových nákladov vo verejnom sektore,

             C.2. použiť štátne finančné aktíva z predaja Hotela Fórum, z predaja  pohľadávok v správe Slovenskej konsolidačnej a.s., z predaja licencií  a z deblokácií starých pohľadávok Slovenskej republiky na krytie splátok  istín štátneho dlhu z predchádzajúcich rokov alebo na zníženie schodku  štátneho rozpočtu na rok 2003.

II. ALTERNATÍVA:

Vláda

B.	berie na vedomie
        
A.1. uznesenie NR SR č. 110 z 11. decembra 2002 k schválenému vládnemu návrhu  zákona o štátnom rozpočte na rok 2003; 

B.          konštatuje, že

              B.1. úloha uvedená v bode 1 uznesenia NR SR č.110/2002 je zabezpečená uznesením     vlády SR č. 1231 z 13. novembra 2002 k návrhu štátneho rozpočtu na rok 2003;

C.	 nesúhlasí

	 C.1. s plnením úlohy v bode 2 uznesenia NR SR č.110/2002 – prijať príslušné                      opatrenia s cieľom dodržať maximálne 5%-ný nárast mzdových nákladov vo                      verejnom sektore,       

             C.2. s použitím štátnych finančných aktív z predaja Hotela Fórum, z predaja          pohľadávok v správe Slovenskej konsolidačnej a. s, z predaja licencií a z  deblokácií starých pohľadávok Slovenskej republiky na zníženie schodku štátneho rozpočtu na rok 2003;

D.	 ukladá

             podpredsedovi vlády a ministrovi financií

             D.1. použiť štátne finančné aktíva z predaja Hotela Fórum, z predaja  pohľadávok v správe Slovenskej konsolidačnej a.s., z predaja licencií  a z deblokácií starých pohľadávok Slovenskej republiky na krytie splátok  istín štátneho dlhu z predchádzajúcich rokov. 

Vykoná: podpredseda vlády a minister financií

Na vedomie: predseda Národnej rady SR